Public procurement notice: Prior Information Notice Without Call For Competition
Published: 2022-07-06
Buyer: Väylävirasto
Country: FI
Contract type: Services
CPV classification: 72220000: Systems and technical consultancy services | 72600000

Technical requirements: Hankinnan tavoitteena on saada Väylävirastolle monipuolista ja osaavaa asiantuntijatukea pistepilviaineiston hallinnan kehittämiseen sekä tuottaa osana palvelua pistepilviaineiston hallinnan -esiselvitys.
Hankinnan taustana asiantuntijapalvelulle sekä esiselvitystyön tarpeille Väylävirastossa on mm. seuraavat asiat:
- Pistepilviaineistot ja niiden hallinta "trendaavat" nyt myös Väylävirastossa (tietomallit, hankkeiden muut lähtötiedot, automaatio, omaisuudenhallinta, digital twin jne.)
Hankinnan kohteena on asiantuntijapalvelu, jolta edellytetään osaamista ja Väyläviraston asiantuntijoiden tukemista mm. laserkeilaukseen, pistepilviaineistoihin ja pistepilviaineistojen hallintaan liittyvissä asioissa. Lisäksi asiantuntijalta edellytetään ymmärrystä ja kokemusta tiedonhallinnan ratkaisuista (on-prem, pilvi) sekä aineistojen tietoturvasta ja aineistoihin liittyvistä tietopalveluista. Lisäksi tarvitaan osaamista julkisista hankinnoista ja niiden menestyksellisestä läpiviennistä.
1. Tukipalvelu: Asiantuntija toimii Väyläviraston asiantuntijatukena pistepilviaineiston hallinnan kehittämiseen liittyen läpi eri toimialojen. Asiantuntija avustaa ja tukee Väyläviraston asiantuntijoita aihepiiriin liittyvissä kysymyksissä sekä tukee esiselvityksen myötä nousseiden pistepilvitarpeiden edistämisessä esim. kilpailutuksien läpivienneissä.
2. Esiselvitystyöt: työn lopputuloksena Väylävirastolla on käytössään pistepilviaineiston hallinnan ratkaisu, joka sisältää mm.:
- Kokonaiskuvan siitä, miten Väylävirastossa tulisi hallita pistepilviaineistoja, mitä kaikkea pitää ratkaista ja mitä kaikkea tähän liittyy.
- Pistepilviaineistoa hyödyntävät keskeisimmät prosessit ja käyttötapaukset on tunnistettu ja kuvattu.
Esiselvityksessä tulee lisäksi selvittää pistepilviaineistojen omistajuus, luokittelu (julkinen/salassapidettävä), tietosuoja, tietoturva ja tuotantoprosessit ja –toiminnot.
Esiselvityksessä tulee myös selvittää pistepilviaineistojen käyttäjät ja käyttötarkoitukset, joita voivat olla mm. ketkä kaikki käyttävät aineistoja ja mihin tarkoitukseen, Väyläviraston käyttäjät, palveluntuottajat ja muut sidosryhmät.
Asiantuntijapalveluun tulee tarjouksessa nimetä riittävä määrä henkilöitä, jotka ovat käytettävissä sopimuskauden aikana. Tarkempi asiantuntijoiden määrä ja heidän roolinsa tullaan kuvamaan tarjouspyyntöön.
Alustavan arvion mukaan kyseessä on avoin hankintamenettely. Asiantuntijapalvelun kesto 2+1 vuotta. Pistepilviaiheiston kehittämisen kilpailutukseen osallistuvan yrityksen tulee huomioida, että valittu toimittaja ei voi osallistua sellaisiin tuleviin kilpailutuksiin, joissa toimittajan asiantuntijat ovat osallistuneet tarjouspyyntömateriaalin laatimiseen osana Väyläviraston tarjouspyyntötiimiä.
Tavoitteena on, että hankintapäätös saadaan tehtyä marraskuun alussa ja varsinainen työ alkaa sopimuksen allekirjoittamisen jälkeen.
Tämä ilmoitus on kutsu markkinavuoropuheluun. Kyseessä ei ole hankintailmoitus eikä tarjouspyyntö. Tällä ilmoituksella ei lyhennetä myöhemmin mahdollisesti käynnistettävän hankintamenettelyn määräaikoja, eikä osallistuminen markkinavuoropuheluun ole edellytys hankintaan osallistumiselle. Markkinavuoropuhelu ei sido siihen osallistuvia osapuolia eikä osallistumisesta makseta korvauksia.
Markkinavuoropuhelun tavoitteena on kartoittaa potentiaalisia toimittajia markkinoilta sekä käydä heidän kanssaan keskustelua hankinnan sisällöstä ja tarjouspyynnön vaatimuksista.